ஏமேந்திரநாத் சாட்டர்ச்சி

ஏமேந்திரநாத் சாட்டர்ச்சி (HemendraNathChatterjee) என்பவர் இந்தியாவின் மேற்கு வங்காள மாநிலத்தைச் சேர்ந்த ஓர் அறிவியலாளர் ஆவார்.1952 ஆம் ஆண்டு வயிற்றுப்போக்கு மேலாண்மைக்கான வாய்வழி நீரேற்ற சிகிச்சை வாய்ப்பாட்டை முதன்முதலில் வெளியிட்டதற்காக அறியப்பட்டார்.இவரது ஆய்வு முடிவுகள் தி லான்செட்டில் வெளியிடப்பட்டிருந்தாலும், மேற்கத்திய விஞ்ஞானிகளிடமிருந்து அவை அதிக அங்கீகாரத்தைப் பெறவில்லை.இவரது சிகிச்சை நெறிமுறை பாரம்பரிய மருத்துவத்தை உள்ளடக்கியதாகவும், வாய்வழி நீரேற்ற சிகிச்சையின் அறிவியல் அடிப்படைகள் நன்கு புரிந்து கொள்ளப்படாததாகவும் சிலர் இது கலாச்சார காரணங்களுக்காக நடந்ததாகவும் வாதிட்டனர்.இவரது சில முடிவுகள் நவீன ஆய்வுகளின் முடிவுகளுக்கு முரணாக இருப்பதால், அதன் கண்டுபிடிப்புக்கான பெருமையை அவருக்கு வழங்கக்கூடாது என்று சிலர் வாதிட்டனர். மேலும் இவரது வெற்றி இலேசான நோய்வாய்ப்பட்ட நோயாளிகளை மட்டுமே பயன்படுத்தியதன் காரணமாக இருக்கலாம் என்றும்  வாதிட்டனர்.

1953 ஆம் ஆண்டு தனது ஆய்வில், சாட்டர்ச்சி, முன்னர் தேர்ந்தெடுக்கப்பட்ட இலேசான காலரா நோயாளிகளுக்கு மலக்குடல் மற்றும் வாய்வழியாக நீர்த்த உப்பு மற்றும் குளுக்கோசு கரைசல்களை வழங்கினார். உட்கொள்ளல் மற்றும் வெளியீட்டை இவர் அளவிடவில்லை. மேலும் உறிஞ்சுதலை உறுதிப்படுத்தும் எந்த தேதியிட்ட சமநிலையையும் வழங்கவில்லை. அந்த ஆய்வறிக்கையில், அவோமைன் காலராவின் போது வாந்தியை நிறுத்த முடியும் என்றும், பின்னர் வாய்வழி நீரேற்றம் சாத்தியமாகும் என்றும் இவர் கூறினார். ஒரு நாட்டுப்புற வயிற்றுப்போக்கு எதிர்ப்பு மருந்தான கோலியசு அரோமாட்டிகசின் இலைக் கசாயத்தையும் நோயாளிகள் அப்போது பெற்றனர். தற்போது இது வயிற்றுப்போக்கை மோசமாக்கும் என்று கண்டறியப்பட்டுள்ளது. திரவ மாற்றுக் கரைசலின் உருவாக்க சோடியம் குளோரைடு, 25 கிராம் குளுக்கோசு மற்றும் 1000 மில்லி தண்ணீர் ஆகியவை தேவையாகும்.Control of vomiting in cholera and oral replacement of fluid; Chatterjee HN; Lancet. 2 November 1953;2(6795):1063 MAGIC BULLET: THE HISTORY OF ORAL REHYDRATION THERAPY; JOSHUA NALIBOW RUXIN

 மேற்கோள்கள் 

பகுப்பு:இந்திய நுண்ணுயிரியலாளர்கள்
பகுப்பு:மேற்கு வங்காள அறிவியலாளர்கள்
பகுப்பு:வங்காள அறிவியலாளர்கள்